13 Β’ Γυμνασίου

Γκάιντα – Τσαμπούνα – Σελίδες 72-73

Μακεδονία (σελ68) – Νησιά Αιγαίου (σελ70)

Στη σελίδα 72 βλέπουμε την γκάιντα και την τσαμπούνα.

Έχουν ομοιότητες και διαφορές.

Δείτε τις 2 φώτο και γράφτε μου τι ομοιότητες βλέπετε, τι διαφορές και τι απορίες έχετε.

Και τα 2 έχουν ασκί, σάκο, φτιαγμένο από δέρμα κατσικιού, που έχει ελαστικότητα και μπορεί να φουσκώνει και να ξεφουσκώνει. Γι αυτό αυτά τα όργανα λέγονται και άσκαυλοι.

Και στα 2 φυσάμε από το μικρό επιστόμιο, το οποίο είναι δεμένο στο ένα πόδι του ζώου και είναι συνήθως από κόκκαλο του ζώου, που βέβαια είναι κούφιο.

Η τσαμπούνα έχει 2 μικρούς αυλούς – μαντούρες, από τις οποίες παράγεται ο ήχος, ενωμένες μαζί στο ένα πόδι.

Η γκάιντα έχει έναν μικρό αυλό – μαντούρα, την γκαϊτανίτσα, που παίζει τις μελωδίες, και άλλον έναν μεγάλο, που παίζει συνέχεια μία χαμηλή νότα, δεμένες σε διαφορετικά πόδια.

Δείτε στο επόμενο βίντεο πώς είναι και τι ήχο βγάζει μια γκάιντα.

<https://www.youtube.com/watch?v=Y5gVrNcyAdQ>

Και στο επόμενο βίντεο δείτε την τσαμπούνα, και ακούστε την και με συνοδεία από βιολί, λαγούτο παραδοσιακό και νταραμπούκα (τουμπελέκι).

<https://www.youtube.com/watch?v=f0s15MJFCxM>

Η γκάιντα παίζεται στη Μακεδονία και στη Θράκη, ενώ η τσαμπούνα στα νησιά του Αιγαίου. Οι Πόντιοι επίσης χρησιμοποιούν άσκαυλο σαν την τσαμπούνα, που τον λένε αγγείο ή τουλούμ.

Άσκαυλοι χρησιμοποιούνται σε πολλές χώρες, με πιο γνωστή παγκοσμίως τη Σκωτζέζικη γκάιντα, πολύ διαφορετική από την Μακεδονίτικη, με πολλούς αυλούς.

Από την τσαμπούνα, και επειδή ο ήχος της είναι πάρα πολύ δυνατός και τσιριχτός, βγήκε η έκφραση «τι είν’ αυτά που μου τσαμπουνάς τώρα!»

Παλιότερα δεν υπήρχαν μικρόφωνα, επομένως έπρεπε να φτιάχνουν όργανα που να ακούγονται πολύ δυνατά, σε όλη την πλατεία του χωριού, για να χορεύουν οι άνθρωποι στο πανηγύρι.

Δείτε στο επόμενο βίντεο Γκάιντα και Νταούλι στο δρόμο, στο Μοναστηράκι.

<https://www.youtube.com/watch?v=3FYuVicWWCU>

Και στο επόμενο βίντεο χορό Καβοντορίτικο, από την Νότια Εύβοια, με τσαμπούνα και τουμπάκι, από την εκπομπή της ΕΡΤ «Το Αλάτι της Γης».

<https://www.youtube.com/watch?v=aSPrxZVIb-E>

Πάμε στη σελίδα 68, στο κεφάλαιο της Μακεδονίας

Δείτε την 1η παράγραφο.

Η Γκάιντα Μακεδονίας είναι και ένας συγκεκριμένος χορός

Στο βίντεο που ακολουθεί θα τον ακούσετε με Γκάιντα και Νταούλι

Ο χορός ξεκινάει στο 0:20.

Προσέξτε που από το 1:30 αρχίζει ο ρυθμός να γίνεται όλο και πιο γρήγορος.

Από ποιο δευτερόλεπτο και μετά θα καταλάβατε ότι έγινε πολύ γρήγορος;

<https://www.youtube.com/watch?v=p8OZdU5WxYY&t=3s>

(2:20)

Στη σελίδα 70 έχει μια μικρή παράγραφο για την μουσική στα Νησιά του Αιγαίου.

Θα ακούσουμε ένα παραδοσιακό σκοπό από την Αμοργό: «Γιαλίτισσα (Αμοργιανή μαντινάδα)», με τσαμπούνα και λαγούτο.

<https://www.youtube.com/watch?v=Mtvp-g_fVh4>

Και ξαναπάμε στη Μακεδονία για να ακούσουμε ένα παραδοσιακό μακεδονίτικο τραγούδι, τη «Γερακίνα».

Το τραγούδι οφείλει το όνομα του σε μια κοπέλα, τη Γερακίνα, που έζησε γύρω στα 1860 στη Νιγρίτα Σερρών. Σύμφωνα με την παράδοση η Γερακίνα, προσπαθώντας να βγάλει νερό από ένα πηγάδι, έπεσε μέσα και δεν κατάφερε να σωθεί παρά τις προσπάθειες του αγαπημένου της. Η ιστορία έγινε θρύλος και με τον καιρό εξελίχθηκε σε έναν από τους πιο γνωστούς χορούς πανελληνίως.

Ο χορός είναι στα 7, όπως ο καλαματιανός. 3+2+2

Ντούμ πα πα Ντούμ πα Ντούμ πα

Τραγουδάει η Ξανθίππη Καραθανάση

<https://www.youtube.com/watch?v=gTGB2cJeyJ4>

Και θα κλείσουμε με έναν χορό από τη Μύκονο: «Μπαλλαριστός».

Με βιολί και συνοδεία λαγούτου, κρουστών και δυστυχώς ακούω στην εκτέλεση και κάποιο μπάσο

Προσέξτε την εναλλαγή αργού και γρήγορου μέρους.

<https://www.youtube.com/watch?v=bUsxO9w1Zvk&t=3s>

Τσαμπούνα γκάιντα, μπιμπίκι ζαμπούνι από καλάμι, παραδοσιακός τρόπος

<https://www.youtube.com/watch?v=gGcV6RNNuY4>